פארק היער הלאומי ג'אנגג'יאג'יה

פארק היער הלאומי ג'אנגג'יאג'יה (בסינית: 湖南张家界国家森林公园) הוא פארק יער לאומי הממוקם בג'אנגג'יאג'יה, מחוז חונאן, סין. זהו אחד ממספר פארקים לאומיים הנמצאים באזור הנוף וולינגיואן.

 היסטוריה 
טקסט=|ימין|ממוזער|262x262 פיקסלים| פארק היער הלאומי ג'אנגג'יאג'יה
בשנת 1982, הפארק הוכר כפארק היער הלאומי הראשון של סין עם שטח של כ-49 קילומטרים רבועים. פארק היער הלאומי ג'אנגג'יאג'יה הוא חלק משטח של 397 קילומטרים רבועים של אזור נופי וולינגיואן. בשנת 1992, וולינגיואן הוכרה רשמית כאתר מורשת עולמית של אונסק"ו.

המאפיינים הגאוגרפיים הבולטים ביותר של הפארק הם התצורות דמויות העמודים הנראות ברחבי הפארק. אף על פי שהוא דומה לשטח קרסט, אזור זה אינו מושתת על אבני גיר ואינו תוצר של פירוק כימי, האופייני לקרסט מקומי. המבנים הקיימים בפארק הם תוצאה של שנים רבות של סחיפה פיזית ולא כימית.

חלק ניכר מהבליה שיוצר את העמודים הללו הוא תוצאה של התרחבות הקרח בחורף והצמחים הגדלים עליהם. מזג האוויר לח כל השנה, וכתוצאה מכך העלווה צפופה מאוד.

 מבנים 
ממוזער| מעלית ביילונג
משמעות שמה של מעלית ביילונג היא "מעלית שמיים של מאה דרקונים", והיא נפתחה לקהל ב-2002. גובהה 326 מטרים וזוהי המעלית החיצונית הגבוהה בעולם. היא יכולה להעביר מבקרים לפסגה בפחות משתי דקות. המבנה מורכב משלוש מעליות זכוכית נפרדות, שכל אחת מהן יכולה לשאת עד 50 אנשים בו זמנית.Construction in Scenic Spots: Protection or Destruction?, Beijing Review

באוגוסט 2016, נפתח באתר גשר הזכוכית בג'אנגג'יאג'יה, שהוא גשר הזכוכית הארוך ביותר (430 מטרים) והגבוה ביותר להולכי רגל בעולם.BBC News (2016-08-20). "Glass bridge: China opens world's highest and longest". BBC News. 20 August 2016. 13 ימים לאחר הפתיחה, נסגר הגשר בשל עומס מבקרים. ב-30 בספטמבר 2016, הגשר נפתח מחדש לאחר התאמות בלוגיסטיקה ואמצעי הבטיחות שלו לטיפול במספר רב של תיירים.
שמאל|ממוזער| רכבל הרים טיאנצי
יש שלוש מערכות מעליות גונדולה בתוך הפארק. רכבל ההר Tianzi, רכבל Yangjiajie ורכבל Huangshizhai.

יש גם מונורייל שמוביל את המבקרים אל גלריית עשרת המייל באתר.

 ראו גם 
 הר טיאנמן, תכונה בתוך הפארק הלאומי הר טיאנמן הסמוך.

 קישורים חיצוניים 

 הערות שוליים 

קטגוריה:חונאן
קטגוריה:סין: אתרי מורשת עולמית